Ես Իրանի տնտեսության կամ հայ-իրանական տնտեսական կապերի փորձագետ չեմ: Իրանի հետ հարաբերություններում դրական հեռանկարը ես տեսնում եմ միջնաժամկետ եւ երկարաժամկետ կտրվածքով: Չեմ կարծում, որ այդ հարաբերություններում շատ շուտ կարելի է արդյունքներ տեսնել: Շատ տեղեկություններ չունեմ, բայց բիզնեսի որոշ ներկայացուցիչներից եմ լսել, ովքեր եղել են Իրանում: Իրանը որոշ ժամանակ կտրված էր միջազգային առեւտրային հարաբերություններից եւ ֆինանսական հոսքերից: Ուստի սկզբնական շրջանում Իրանի հետ հնարավոր է դժվար լինի հարաբերությունների ձեւավորումը: Այն պետք է վերաինտեգրվի միջազգային տնտեսությանը: